CELEX: 32015B1614
Language: hr
Date: 2015-04-29 00:00:00
Title: Odluka Europskog parlamenta (EU) 2015/1614 od 29. travnja 2015. o davanju razrješnice u vezi s izvršenjem općeg proračuna Europske unije za financijsku godinu 2013., dio I. – Europski parlament

30.9.2015   
            
            
               HR
            
            
               Službeni list Europske unije
            
            
               L 255/1
            
         
      ODLUKA EUROPSKOG PARLAMENTA (EU) 2015/1614
      od 29. travnja 2015.
      o davanju razrješnice u vezi s izvršenjem općeg proračuna Europske unije za financijsku godinu 2013., dio I. – Europski parlament
      EUROPSKI PARLAMENT,
      
                  —
               
               
                  uzimajući u obzir opći proračun Europske unije za financijsku godinu 2013. (1),
               
            
                  —
               
               
                  uzimajući u obzir konsolidiranu godišnju računovodstvenu dokumentaciju Europske unije za financijsku godinu 2013. (COM(2014) 510 – C8-0147/2014) (2),
               
            
                  —
               
               
                  uzimajući u obzir izvješće o proračunskom i financijskom upravljanju za financijsku godinu 2013., dio I. – Europski parlament (3),
               
            
                  —
               
               
                  uzimajući u obzir godišnje izvješće unutarnjeg revizora za financijsku godinu 2013.,
               
            
                  —
               
               
                  uzimajući u obzir godišnje izvješće Revizorskog suda o izvršenju proračuna za financijsku godinu 2013., zajedno s odgovorima institucija (4),
               
            
                  —
               
               
                  uzimajući u obzir izjavu o jamstvu (5) u pogledu pouzdanosti računovodstvene dokumentacije te zakonitosti i pravilnosti osnovnih transakcija za financijsku godinu 2013., koju u skladu s člankom 287. Ugovora o funkcioniranju Europske unije podnosi Revizorski sud,
               
            
                  —
               
               
                  uzimajući u obzir članak 314. stavak 10. i članak 318. Ugovora u funkcioniranju Europske unije,
               
            
                  —
               
               
                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (6),
               
            
                  —
               
               
                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (7), a posebno njezine članke 164., 165. i 166.,
               
            
                  —
               
               
                  uzimajući u obzir Odluku Predsjedništva od 27. travnja 2005. o internom pravilniku o izvršenju proračuna Europskog parlamenta (8), a posebno njezin članak 13.,
               
            
                  —
               
               
                  uzimajući u obzir svoju Rezoluciju od 16. veljače 2012. o smjernicama za proračunski postupak 2013. – Dio I., II., IV., V., VI., VII., VIII., IX. i X. (9),
               
            
                  —
               
               
                  uzimajući u obzir svoju Rezoluciju od 29. ožujka 2012. o procjeni prihoda i rashoda Europskog parlamenta za financijsku godinu 2013. (10),
               
            
                  —
               
               
                  uzimajući u obzir članak 94. i članak 98. stavak 3. Poslovnika te Prilog V. Poslovniku,
               
            
                  —
               
               
                  uzimajući u obzir izvješće Odbora za proračunski nadzor (A8-0082/2015),
               
            
                  A.
               
               
                  budući da je 25. lipnja 2014. predsjednik usvojio računovodstvenu dokumentaciju Parlamenta za financijsku godinu 2013.;
               
            
                  B.
               
               
                  budući da je glavni tajnik, kao dužnosnik za ovjeravanje na osnovi delegiranja ovlasti, 6. studenog 2014. potvrdio svoje razumno jamstvo da su resursi dodijeljeni proračunu Parlamentu upotrijebljeni u svrhu za koju su namijenjeni i u skladu s načelima dobrog financijskog upravljanja;
               
            
                  C.
               
               
                  budući da je revizijom Revizorskog suda zaključeno da su, kad je riječ o administrativnim rashodima 2013., sve institucije zadovoljavajuće upravljale nadzornim i kontrolnim sustavima u skladu sa zahtjevima Uredbe (EZ, Euratom) br. 966/2012;
               
            
                  D.
               
               
                  budući da se člankom 166. stavkom 1. Uredbe (EU, Euratom) br. 966/2012 od svake institucije Unije zahtijeva da poduzme potrebne mjere u skladu s opažanjima iz odluke Europskog parlamenta o razrješnici;
               
            
         1.   
         
            daje svojem predsjedniku razrješnicu za izvršenje proračuna Europskog parlamenta za financijsku godinu 2013.;
         
      
      
         2.   
         
            iznosi svoje primjedbe u Rezoluciji u nastavku;
         
      
      
         3.   
         
            nalaže svojem predsjedniku da ovu Odluku i Rezoluciju, koja je njezin sastavni dio, proslijedi Vijeću, Komisiji, Sudu Europske unije, Revizorskom sudu, Europskom ombudsmanu i Europskom nadzorniku za zaštitu podataka te da ih da na objavu u Službenom listu Europske unije (serija L).
         
      
      
         
            
               Predsjednik
            
            Martin SCHULZ
         
         
            
               Glavni tajnik
            
            Klaus WELLE
         
      
      
         (1)  SL L 66, 8.3.2013.
      
      
         (2)  SL C 403, 13.11.2014., str. 1.
      
      
         (3)  SL C 201, 30.6.2014., str. 1.
      
      
         (4)  SL C 398, 12.11.2014., str. 1.
      
      
         (5)  SL C 403, 13.11.2014., str. 128.
      
      
         (6)  SL L 248, 16.9.2002., str. 1.
      
      
         (7)  SL L 298, 26.10.2012., str. 1.
      
      
         (8)  PE 349.540/Bur/ann/fin.
      
         (9)  SL C 249 E, 30.8.2013., str. 18.
      
      
         (10)  SL C 257 E, 6.9.2013., str. 104.